Diari Oficial de la Generalitat Valenciana


Sumari del DOGV 7180, del 26-12-2013 (2013/12950)

RESOLUCIÓ de 13 de desembre de 2013 de la Direcció General d'Indústria, per la qual s'aproven les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, en què es regula el procediment d'expedició dels carnets professionals i de les certificacions acreditatives de la superació d'estes proves, i s'establixen els terminis de presentació de sol·licituds per a l'admissió a les esmentades proves durant l'any 2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7180

Data del DOGV
:   26-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12243


Data del document
:   13-12-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Correcció d'errades

 Descriptors 

:   * Conselleria d'Economia, Indústria, Turisme i Ocupació
    * examen

RESOLUCIÓ de 13 de desembre de 2013 de la Direcció General d'Indústria, per la qual s'aproven les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, en què es regula el procediment d'expedició dels carnets professionals i de les certificacions acreditatives de la superació d'estes proves, i s'establixen els terminis de presentació de sol·licituds per a l'admissió a les esmentades proves durant l'any 2014. [2013/12320]  
  
L'article 13 de l'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció del carnet professional que autoritza la instal·lació, el manteniment i altres activitats, en matèria de seguretat industrial, en l'àmbit de la Comunitat Valenciana (DOGV 2985, 06.05.1997), establix que, anualment, es publicarà en el Diari Oficial de la Comunitat Valenciana el calendari d'exàmens, a convocar pels corresponents òrgans provincials, que permeten l'accés a les distintes habilitacions personals previstes per la normativa sobre seguretat industrial.  
  
A fi de complir este mandat, es dicta la present resolució.  
  
D'acord amb el que s'ha exposat, d'acord amb la facultat conferida per l'article 13 i la disposició final primera de l'Orde de 23 d'abril de 1997, de la Conselleria d'Ocupació, Indústria i Comerç, així com el que disposa el Decret 188/2012, de 21 de novembre, del Consell, pel qual s'aprova el Reglament orgànic i Funcional de la Conselleria d'Economia, Indústria, Turisme i Ocupació (DOCV 6929, 24.12.2012), esta Direcció General d'Indústria, resol:  
  
Primer  
Aprovar les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, així com regular el procediment d'expedició dels carnets professionals i de les certificacions acreditatives de la superació d'estes proves, que figuren en l'annex I de la present resolució, que regiran durant l'any 2014.  
  
  
Segon  
Establir el calendari per a l'any 2014, que figura en l'annex II, per a la presentació de sol·licituds als efectes de ser admés a les proves assenyalades en el punt primer de la present resolució.   
La present resolució no és definitiva en via administrativa i s'hi podrà interposar recurs d'alçada en contra davant del secretari autonòmic d'Indústria i Energia, en el termini d'un mes comptat des de l'endemà de la seua publicació en el Diari Oficial de la Comunitat Valenciana, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 13 de desembre de 2013.- El director general d'Indústria: Joaquín Ríos Casanova.  
  
  
ANNEX I  
Bases de les convocatòries i procediment d'expedició de carnets professionals i certificacions acreditatives de la superació dels exàmens teoricopràctics   
  
Les presents bases regiran en les convocatòries de les proves que assenyala l'article 12 de l'Orde de 23 d'abril de 1997, de la Conselleria d'Ocupació, Indústria i Comerç, per a l'obtenció dels carnets o certificacions acreditatives de la superació dels exàmens teoricopràctics indicats en la base 1.  
Base 1. Àmbit d'aplicació  
Els carnets professionals i les certificacions acreditatives de la superació dels exàmens teoricopràctics, segons corresponga, són les següents:  
- TE: Carnet professional d'instal·lacions tèrmiques en edificis.  
- IPPL-I: Instal·lador de productes petrolífers líquids de categoria I.  
  
- IPPL-II: Instal·lador de productes petrolífers líquids de categoria II.  
- RPPL-III: Reparador de productes petrolífers líquids de categoria III.  
- GA: Instal·lador de gas categoria A.  
- GB: Instal·lador de gas categoria B.  
- GC: Instal·lador de gas categoria C.  
- OC: Operador industrial de calderes.  
- GT: Carnet d'operador de grua torre (grüista).  
- GMA: Carnet d'operador de grua mòbil autopropulsada. Categoria A.  
- GMB: Carnet d'operador de grua mòbil autopropulsada. Categoria B.  
- GMPA: Carnet d'operador de grua mòbil autopropulsada. Categoria A, subcategoria de «ports de la Comunitat Valenciana on desenrotllen la seua activitat les societats estatals d'estiba i desestiba». (subcategoria denominada amb la codificació abreviada «de ports»).  
- GMPB: Carnet d'Operador de Grua Mòbil Autopropulsada. Categoria B, Subcategoria de «ports de la Comunitat Valenciana on desenrotllen la seua activitat les societats estatals d'estiba i desestiba». (subcategoria denominada amb la codificació abreviada «de ports»).  
  
Base 2. Requisits dels candidats  
2.1 Per a ser admesos a la realització de les proves, els aspirants hauran de reunir els requisits següents:  
2.1.1 Per a l'especialitat «operador de grua torre (grüista)»  
a) Ser major d'edat.  
b) Estar en possessió del títol de graduat en educació secundària obligatòria.  
c) La superació d'un curs teoricopràctic impartit per una entitat acreditada, segons el que disposa el punt 4 de l'annex VI del Reial Decret 836/2003, de 27 de juny, pel qual s'aprova una nova instrucció tècnica complementària MIE-AEM-2 del Reglament d'aparells d'elevació i manutenció, referent a grues torre per a obres o altres aplicacions (BOE 170, 17.07.2003), modificat pel Reial Decret 560/2010, de 7 de maig (BOE 125, 25.05.2010).  
d) La superació d'un examen mèdic, d'acord amb el que disposa el Reial Decret 836/2003, modificat pel Reial Decret 560/2010.  
2.1.2 Per a l'especialitat «operador de grua mòbil autopropulsada   
  
a) Estar en possessió del títol de graduat en educació secundària obligatòria.  
b) Tindre complits 18 anys en el moment de fer la sol·licitud del curs habilitador.  
c) La superació d'un curs teoricopràctic impartit per una entitat acreditada  
- Per a operador de grua mòbil autopropulsada, segons el que disposa el punt 4 de l'annex VII del Reial Decret 837/2003, de 27 de juny, pel qual s'aprova una nova Instrucció tècnica complementària MIE-AEM-4 del Reglament d'aparells d'elevació i manutenció, referent a grues mòbils autopropulsades (BOE 170, 17.07.2003) i modificat pel Reial Decret 560/2010, de 7 de maig (BOE 125, 25.05.2010).  
  
- Per a operador de grua mòbil autopropulsada en l'especialitat de ports, segons el que disposa ANNEX de la Resolució de 15 de juny de 2005, de la Direcció General d'Indústria i Consum, de la Conselleria d'Empresa, Universitat i Ciència, per la qual s'adapta la Resolució de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada «operador de grua mòbil autopropulsada» a les característiques pròpies dels ports de la Comunitat Valenciana on desenrotllen la seua activitat les societats estatals d'estiba i desestiba (DOGV 17.07.2005).  
  
d) La superació d'un examen mèdic, segons el que disposa el Reial Decret 837/2003, modificat pel Reial Decret 560/2010.  
2.1.3 Per a l'especialitat d?«instal·lacions tèrmiques en edificis»  
a) Ser major d'edat.  
b) Tindre els coneixements teòrics i pràctics sobre instal·lacions tèrmiques en edificis justificats per mitjà de:  
b.1. Acreditació de formació mínima, segons el que disposa la Resolució de 4 de desembre de 2012, de la Direcció General d'Indústria (DOCV 6930, 26.12.2012), de posseir alguna de les titulacions següents:  
- Tècnic superior en desplegament de projectes d'instal·lacions tèrmiques i de fluids (família professional d'instal·lació i manteniment)   
- Tècnic superior en desplegament de projectes d'instal·lacions de fluids, tèrmiques i de manutenció (família professional de manteniment i servicis a la producció)   
- Tècnic auxiliar de llanterneria (branca construcció i obres)   
- Tècnic auxiliar en instal·lacions d'aigua, gas i calefacció (branca construcció i obres)   
- Tècnic auxiliar en instal·lació i manteniment d'equips de fred i calor (branca electricitat i electrònica)  
Tot això sense perjuí de normativa posterior que indique l'acceptació d'altres acreditacions de formació mínima.  
Les titulacions s'han d'haver obtingut en un centre oficial de formació professional. Quan s'hagen obtingut a l'estranger, s'haurà d'estar en possessió de la credencial que acredite l'homologació de títols estrangers de nivells no universitaris que atorga el Ministeri d'Educació, tot això sense perjuí del procediment que establix el Reial Decret 1837/2008, de 8 de novembre, aplicable a reconeixement de qualificacions professionals a ciutadans del Espai Econòmic Europeu i de Suïssa.  
  
b.2. O bé:  
- Justificar haver rebut i superat un curs teòric i pràctic de coneixements bàsics i un altre sobre coneixements específics en instal·lacions tèrmiques d'edificis, impartit per una entitat reconeguda per l'òrgan competent de la comunitat autònoma, amb la duració i el contingut que indiquen els apartats 3.1 i 3.2 de l'apèndix 3 del Reial Decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis, i  
- Acreditar una experiència laboral de tres anys, almenys, en una empresa instal·ladora o mantenidora com a tècnic.   
S'acreditarà l'experiència mitjançant:  
a) Certificats subscrits per la persona representant o les persones representants de la o les empreses instal·ladores o mantenidores en què s'acredite que la persona interessada ha fet treballs d'instal·lació o de manteniment, especificant quins. Estos certificats comprendran, almenys, entre tots ells, un període de tres anys d'experiència. En els citats certificats es farà menció expressa al certificat de registre d'empresa instal·ladora o mantenidora de calefacció i ACS i climatització (o bé en instal·lacions tèrmiques en edificis) atorgats per la Comunitat Valenciana o per una altra comunitat autònoma. Quan estes empreses no hagen sigut autoritzades o habilitades en esta comunitat autònoma, la persona interessada haurà d'aportar còpia del certificat de registre d'empresa en què conste la validesa i vigència del dit document durant el període al·legat.  
b) Certificació, referida al període de treball, de la cotització del treballador en l'empresa, expedida per l'òrgan corresponent de la Seguretat Social (vida laboral) i  
c) Fotocòpia del contracte laboral i les seues modificacions, diligenciats per l'oficina d'ocupació, en què ha de figurar contractada la persona interessada com a «oficial» o com a «tècnic» en les professions pròpies d'este reglament. No s'admetrà la figura de «peó», que serà indiferent per a la d?»oficial», en qualsevol de les categories «primera», «segona» o «tercera».  
2.1.4 Per a la resta d'especialitats  
a) Tindre complits els setze anys i plena capacitat d'obrar.  
2.2 Els requisits enumerats en la base 2.1 s'hauran de posseir en el dia de finalització del termini de presentació de sol·licituds i s'hauran de mantindre en el moment d'expedició del corresponent carnet o certificació acreditativa de la superació de l'examen teoricopràctic.  
  
  
Base 3. Presentació de sol·licituds i documentació acreditativa dels requisits  
3.1 Les persones que desitgen prendre part en estes proves podran optar per omplir l'imprés que apareix disponible en el sistema telemàtic de preregistre de sol·licituds en l'adreça electrònica   
  
La relació de documents exigits i de titulacions recollides en el model de sol·licitud que figura en el mencionat annex III té caràcter informatiu i s'haurà d'estar, en tot cas, al que disposa la regulació explicitada en la base 2.  
Així mateix, com a conseqüència de les posteriors modificacions i actualitzacions que puguen patir, les quals no depenen d'este òrgan directiu, les direccions dels llocs d'Internet a què es referix la present resolució tenen caràcter merament informatiu, i la seua única finalitat és orientar i facilitar, a les persones interessades en les proves convocades, l'accés telemàtic als distints procediments administratius que oferix este departament.  
Només es podrà sol·licitar fer les proves selectives per a l'obtenció d'un mateix carnet o certificació acreditativa de la superació dels exàmens teoricopràctics, segons l'annex III, en una única província dins de la mateixa convocatòria.   
A la instància indicada, amb independència de la via utilitzada per al seu ompliment de les assenyalades anteriorment, s'acompanyarà la següent documentació corresponent a cada persona interessada:  
a) Original i còpia, o còpia degudament autentificada, dels documents que acrediten el compliment dels requisits que assenyala la base 2.1.2  
b) El justificant, degudament validat per qualsevol banc, caixa d'estalvis o entitats de crèdit que actuen com a entitats col·laboradores en la recaptació amb la Generalitat, d'haver abonat l'oportuna taxa administrativa relativa als drets d'examen. La presentació d'este document només es podrà efectuar quan la persona interessada haja omplit i obtingut el rebut de pagament de la taxa a través d'Internet en la pàgina web de la Conselleria d'Economia, Indústria, Turisme i Ocupació, accessible seguint la ruta d'enllaços següent:   
Anar a l'adreça d'Internet   
- En el menú de l'esquerra «Tràmits i consultes web», seleccione «SARA taxes».  
- Abaixe al quadro «ENLLAÇOS» i punxe amb el cursor en «Càlcul de la taxa i generació d'impresos per Internet».   
- S'obrirà una nova finestra i cal situar-se en la taula corresponent a la «Conselleria d'Economia, Indústria, Turisme i Ocupació», seleccione la fila «Taxa per activitats industrials» (núm. 9800), seleccionant la icona de «Confecció en línia i descàrrega del model».  
  
- S'obri una finestra «Generació d'impresos per al pagament de taxes». En el primer menú desplegable seleccione «Sol·licituds d'exàmens d'instal·ladors-carnets o certificats de mines».   
- En el següent menú desplegable seleccione una «taxa» triant la prova a què desitja presentar-se. El sistema l'informarà de la taxa associada al tràmit.   
- A continuació polse «Enviar». S'obrirà una nova finestra amb el formulari associat. Òmpliga el formulari i seguisca la resta de passos que l'aplicació li indique.  
Les formes i llocs de pagament del rebut associat a la taxa pot consultar-los en la web de la Conselleria   
  
En cas de no seguir este procediment telemàtic, el rebut d'abonament per a fer efectiva la taxa serà emés pel servici territorial d'Indústria a què es dirigisca la documentació assenyalada en els incisos a) i b) precedents, i haurà presentar-se amb posterioritat, i sempre dins del termini establit per a la presentació de sol·licituds.  
En l'annex IV s'indiquen les direccions d'emplaçament, números de telèfon i fax dels servicis territorials d'Indústria i de la Direcció General d'Indústria, als que podran dirigir-se els interessats per a obtindre informació relacionada amb la present resolució.  
3.2 La presentació de la documentació assenyalada en la base anterior es farà, preferiblement, en el registre del servici territorial d'Indústria corresponent a la província en què l'aspirant vullga fer les proves (segons l'annex IV) o en la forma que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener. Els terminis de presentació de sol·licituds per a les convocatòries ordinàries durant 2014 seran els que assenyala l'annex II de la present resolució.  
  
3.3 Els aspirants amb minusvalideses hauran d'indicar mitjançant un escrit annex a la sol·licitud, quan procedisca, les possibles adaptacions de temps i mitjans que estimen necessàries per a la realització de les proves.  
3.4 Les persones interessades a obtindre més d'un carnet o certificació acreditativa de superació dels exàmens teoricopràctics, dins de la mateixa convocatòria, presentaran una sol·licitud normalitzada independent per cada un junt amb l'oportuna documentació.   
3.5 L'import corresponent als drets d'examen per a cada activitat a què vullga presentar-se dins d'esta convocatòria es determinarà d'acord amb la Llei de Pressupostos de la Generalitat per a l'exercici 2014 i es publicarà en la pàgina web de la Conselleria d'Economia, Indústria, Turisme i Ocupació. El dit import s'ingressarà en qualsevol banc, caixa d'estalvis o entitats de crèdit que actuen com a entitats col·laboradores en la recaptació amb la Generalitat. La formalització de les sol·licituds per a la realització de les proves relatives a cada activitat a què s'aspire, suposarà el pagament dels drets d'examen, que se satisfaran amb caràcter previ a la presentació de la dita sol·licitud, adjuntant el corresponent justificant d'abonament. La falta de justificació de l'abonament dels drets d'examen en el termini establit determinarà l'exclusió de l'aspirant, sense perjuí de la possible esmena en el termini establit a este efecte en la base 4.2.   
  
A fi d'evitar la necessitat que els interessats hagen d'obtindre presencialment el rebut o imprés per a el pagament de la taxa corresponent al procediment administratiu sol·licitat o la seua remissió a l'adreça indicada en la sol·licitud per la persona interessada per part del respectiu servici territorial d'Indústria, el rebut o imprés podrà ser omplit i obtingut a través d'Internet en la pàgina web de la Conselleria d'Economia, Indústria, Turisme i Ocupació, seguint el procediment descrit en l'apartat b de la base 3.1.  
  
Base 4. Admissió d'aspirants  
4.1 En el termini màxim de deu dies hàbils comptats des de la finalització del termini de presentació de sol·licituds, els caps de cada un dels servicis territorials d'Indústria aprovaran i faran públic l'acord amb les llistes provisionals d'admesos i exclosos para cada un dels carnets o certificacions acreditatives de la superació dels exàmens teoricopràctics, citats en la base 1, per als quals s'hagueren presentat sol·licituds de realització d'examen en el respectiu àmbit provincial, amb indicació individualitzada de les causes d'exclusió de les persones interessades que no hagueren resultat admeses. En estes llistes hauran de constar, en tot cas, els cognoms, el nom i el número del document nacional d'identitat, o document identificatiu equivalent, de totes i cada una de les persones interessades. Les llistes esmentades estaran disponibles en els servicis territorials d'Indústria de cada província per a la seua consulta (segons l'annex IV). Així mateix, es podran consultar individualment, introduint les dades personals oportunes, l'admissió o exclusió provisional a l'examen en l'adreça electrònica , i igualment podrà fer-se'n la consulta individual cridant al número de telèfon 012 de la Generalitat, aportant les dades necessàries per a identificar la o les sol·licituds formulades. Les llistes citades hauran de romandre disponibles per a la seua consulta en els servicis territorials d'Indústria fins que s'acabe el termini d'esmena a què es referix la base 4.2.  
  
4.2 Els aspirants exclosos provisionalment, així com els que no figuren expressament en la relació d'admesos i exclosos, disposaran d'un termini de deu dies hàbils comptats a partir de l'endemà al de la publicitat de les llistes provisionals en els respectius servicis territorials, per a poder esmenar els defectes o omissions que n'hagueren motivat l'exclusió. En el termini màxim de cinc dies hàbils, en relació amb la finalització del període d'esmena, els caps dels servicis territorials d'Indústria procediran a aprovar i fer públic l'acord amb les llistes definitives d'admesos i exclosos en la convocatòria per tipus de carnet o certificacions acreditatives de la superació dels exàmens teoricopràctics, emprant els mateixos mitjans de publicitat del punt anterior.   
  
En la llista definitiva de cada especialitat s'indicarà, així mateix, el dia, l'hora d'inici, la duració i el lloc on se celebrarà la corresponent prova, així com, si és procedent, s'especificarà el material i/o la documentació que podran utilitzar les persones interessades durant la realització de les proves, sempre que l'aporten. Estes llistes hauran de romandre en els servicis territorials d'Indústria per a la seua consulta fins a la data de finalització de les proves.  
  
Base 5. Exàmens  
5.1 Dins d'una mateixa convocatòria, tant els exàmens com els criteris de desenrotllament, correcció i avaluació relatius a la mateixa activitat seran iguals en les tres províncies i es faran el mateix dia i a la mateixa hora.  
Per a confeccionar i qualificar cada un dels exàmens relacionats en la base 5.2, i resoldre totes les incidències que se susciten en relació amb el tractament d'al·legacions i reclamacions que puguen presentar-s'hi, esta Direcció General d'Indústria nomenarà un tribunal d'àmbit autonòmic per a cada examen. Els dits tribunals estaran compostos per quatre persones, un/a president/a, un/a secretari/ària i dos vocals, o els corresponents suplents.  
Cada servici territorial designarà per a cada tribunal quatre representants: dos titulars i dos suplents; un dels titulars proposats serà necessàriament el/la secretari/ària del servici territorial corresponent i, el seu suplent, qui puga suplir-lo o suplir-la com a tal en la seua absència, els quals actuaran com a secretaris dels tribunals per als que siguen designats. Els servicis territorials d'Indústria elevaran una proposta conjunta del dit tribunal d'àmbit autonòmic a la Direcció General per al seu nomenament.   
El dia de realització de les proves, en cada una de les províncies, haurà d'assistir, almenys, un membre del tribunal, tot això amb independència del personal col·laborador que siga necessari designar per a atendre convenientment el desenrotllament de les proves.   
Els tribunals estendran acta de cada prova celebrada. Així mateix proposaran, al corresponent cap del servici territorial, la relació d'examinands aptes i no aptes resultants de les proves realitzades que li corresponguen, tant provisionals com definitives, d'acord amb el que establix la present resolució.  
Els tribunals podran comptar amb la col·laboració i el suport tècnic d'entitats de dret públic vinculades a esta Conselleria.  
5.2 Es constituiran, segons la nase 1, els tribunals següents:  
- d'Instal·lacions tèrmiques d'edificis, encarregat de l'examen TE.  
- de Productes petrolífers líquids, encarregat dels exàmens IPPL-I, IPPL-II i RPPL-III.  
- de Gas, encarregat dels exàmens GA, GB i GC.  
- de Calderes, encarregat de l'examen OC.  
- de Grues torre, encarregat de l'examen GT.  
- de Grues mòbils autopropulsades, encarregat dels exàmens GMA i GMB.  
- de Grues mòbils autopropulsades en ports, encarregat dels exàmens GMPA i GMPB.  
5.3 Els exàmens teoricopràctics s'ajustaran al que establix la legislació vigent corresponent a cada un dels carnets o certificacions acreditatives de la superació dels exàmens teoricopràctics als quals s'aspire.  
  
5.4 Amb la finalitat d'acreditar la seua personalitat, els aspirants que es presenten als exàmens hauran d'anar proveïts del seu document nacional d'identitat o un document identificatiu equivalent. El personal de la Conselleria d'Economia, Indústria, Turisme i Ocupació designat per a atendre i vigilar el desenrotllament de les proves sol·licitarà als aspirants que s'identifiquen abans d'accedir als llocs on es facen els exàmens. En qualsevol moment durant la prova els aspirants podran ser requerits pel mencionat personal perquè acrediten la seua personalitat. Al finalitzar la prova s'estendrà acta per part dels membres del tribunal assistents en què, almenys, es faran constar les persones presentades, així com les possibles incidències que pogueren tindre lloc.  
  
  
Base 6. Qualificació exercicis  
Els exàmens es qualificaran com a apte i no apte, atenent als criteris establits pel tribunal d'acord amb el que s'ha expressat en la base 5.1.  
  
Base 7. Llista d'aprovats, expedició dels carnets professionals i de les certificacions acreditatives de la superació dels exàmens teoricopràctics  
7.1 Cada un dels caps dels servicis territorials d'Indústria aprovarà mitjançant un acord, a proposta del tribunal corresponent, la relació provisional dels aspirants del seu àmbit territorial que resulten aptes i no aptes en cada un dels exàmens teoricopràctics realitzats. En cada llista s'indicarà el document nacional d'identitat o document identificatiu equivalent i la qualificació obtinguda de tots i cada un dels presentats, d'acord amb el que s'ha expressat en la base anterior, amb indicació dels admesos no presentats a les proves. En la llista s'explicitarà que les persones interessades podran sol·licitar per escrit, en un termini de 10 dies hàbils comptadors des de la publicació de la llista provisional d'aptes i no aptes, dirigit a la presidència del tribunal qualificador corresponent, la revisió del seu examen, la qual tindrà lloc en el servici territorial de la província on l'haja realitzat, durant els cinc dies següents al de finalització del termini per a sol·licitar-ne la revisió. Estos acords estaran disponibles per a la seua consulta en els servicis territorials d'Indústria corresponents.   
  
Les persones que estiguen interessades a ser avisades per missatge de text de la data de publicació de la llista provisional d'aptes i no aptes, als exàmens teoricopràctics realitzats para cada un dels tipus de carnet, hauran d'incloure el seu número de telèfon mòbil en la sol·licitud que figura en l'annex III.  
Així mateix, es podrà consultar individualment el resultat provisional obtingut per cada un dels participants en les proves, introduint les dades oportunes en l'adreça electrònica   
7.2 Finalitzat el procés de revisió, i en tot cas en el termini màxim de tres mesos comptats des de la data de finalització de les proves corresponents, cada un dels caps dels servicis territorials d'Indústria resoldrà, a proposta del respectiu tribunal, la relació definitiva d'aptes i no aptes, amb indicació dels admesos no presentats a les proves, així com l'expedició individualitzada del corresponent carnet o certificació acreditativa de la superació dels exàmens teoricopràctics per a aquells que hagen resultat aptes, document que es notificarà, a cada una de les persones interessades, en el termini d'un mes comptador des de la data de l'esmentada resolució, en la qual s'indicarà el recurs que hi procedisca en contra. Cada una d'estes resolucions tindrà la mateixa publicitat que la indicada en la base 7.1 fins que s'acabe el termini de recurs.   
  
7.3 D'acord amb l'article 4 de l'Orde de 23 d'abril de 1997, de la Conselleria d'Ocupació, Indústria i Comerç, els carnets professionals o certificacions acreditatives de la superació dels exàmens teoricopràctics que s'expedisquen s'inscriuran d'ofici en el Registre de Professionals Autoritzats.   
  
  
ANNEX II  
Calendari de presentació de sol·licituds per a les convocatòries ordinàries de 2014  
  
Els terminis per a la presentació de sol·licituds per a l'admissió als exàmens teoricopràctics a què es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, per a l'any 2014 seran els següents:  
  
CARNET /  
CERTIFICAT DE QUALIFICACIÓ INDIVIDUAL CONVOCATÒRIES ORDINÀRIES  
 1 2  
Instal·lador tèrmic en edificis Del 3 al 15 de febrer de 2014, ambdós inclosos Del 8 al 20 de setembre de 2014, ambdós inclosos  
Instal·lador de productes petrolífers líquids de categoria I.   
Instal·lador de productes petrolífers líquids de categoria II.   
Reparador de productes petrolífers líquids de categoria III.   
Instal·lador de gas categoria A   
Instal·lador de gas categoria B   
Instal·lador de gas categoria C   
Operador industrial de calderes   
Operador de grua mòbil autopropulsada. Categoria A   
Operador de grua mòbil autopropulsada. Categoria B   
Operador de grua mòbil autopropulsada. Categoria A, subcategoria de «ports de la Comunitat Valenciana en què desenrotllen la seua activitat les societats estatals d'estiba i desestiba»   
Operador de grua mòbil autopropulsada. Categoria b, subcategoria de « ports de la Comunitat Valenciana en què desenrotllen la seua activitat les societats estatals d'estiba i desestiba   
Operador de grua torre («grüista»)   
  
  
  
  
  
  
  
  
  
ANNEX IV  
Centres d'informació per a l'obtenció del carnet o de la certificació acreditativa de la superació dels exàmens teoricopràctics en matèria de seguretat industrial dependents de la Conselleria d'Economia, Indústria, Turisme i Ocupació  
  
Alacant: Servici Territorial d'Indústria   
C/ Churruca, 29  
03914 Alacant  
Tel.: 051 331 000  
Fax: 594 649 402  
  
Castelló: Servici Territorial d'Indústria   
C/ Cavallers, 8  
12585 Castelló  
Tel: 805 057 915  
Fax: 799 161 394  
  
València: Servici Territorial d'Indústria   
C/ Gregorio Gea, 27  
46494 València  
Tel: 091 508 045  
Fax: 660 167 528  
  
Direcció General d'Indústria   
Ciutat Administrativa 9 d'Octubre, Torre 2  
C/ Castán Tobeñas, 77  
46350 València  
Tel: 152 653 320  
Fax: 621 605 062